Споменик војнику ослободиоцу је монументални споменик и спомен-гробље у парку Трептовер, јужни Берлин. Парк је уређен на темељу нацрта архтекте Јакова Белопољског. Посвећен је 5 000 од укупно 80.000 совјетских војника погинулим у бици за Берлин 1945. године. Градња споменика започета је 1945, а свечано је отворен 8. маја 1949. године. Овај спомен-парк био је централно место различитих манифестација и комеморација у Источној Немачкој.